text: Helle fik en ny taske
  12 september 2011 kl. 11.33
  Tre dage før valget fik socialdemokraternes statsministerkandidat, Helle Thorning-Schmidt, en ny taske. Den var ikke af mærket Gucci - men Genbrug - behørigt dekoreret med parti-bogstavet.
  Helle Thorning-Schmidt besøgte landets ældste værested og delte røde roser ud på gågaden.
  Efter besøget i Fredericia fortsatte Helle Thorning-Schmidt til Esbjerg, hvor hun besøgte Social- og Sundhedsskolen i Gjesing. Turen gik bagefter tilbage til hovedstaden, hvor hun i aften skal være gæst i Go' Aften Danmark på Hovedbanegården.
  